
Karaj legantoj 
Ĉi-numere vi povas legi ne nur novaĵojn 
de la Esperanto-movado, sed ankaŭ 
ampleksan artikolon pri fora lando. Bard 
Hekland (Tromso) veturis perbuse tra 
nia plej norda gubernio, vizitante lernej- 
ojn komisie de sia dunginto, la UN- 
asocio. Kaj tiel li eltrovis multon pri 
Sieraleono! Do pri ties historio kaj nuna 
situacio li verkis artikolon - eĉ en 
Esperanto, tiel ke povu ĝin legi ne nur 
norvegoj, sed ĉiuj ricevantoj de Norvega 
Esperantisto. Bonan legadon! 

DD 


Til vare 
nybegynnere 


Al niaj komencantoj 


DETTE BLADET er for det meste 
pa esperanto — ikke minst av hen- 
syn til vare mange utenlandske 
lesere. Men esperanto er ikke sa 
vanskelig 4 lese som andre sprak, 
og vi tilbyr deg hjelp pa side 16. 
DD 

La prezidanto 


Ni semu konstante! 


i konstatas ke la lasta numero de 
AM la ĉi-jara jarkolekto de Norvega 

Esperantisto aperas antaŭ julo. 
"Tio donas al mi la eblecon deziri al ĉiu 
leganto ĝojoplenajn jarfinajn festojn. 
Ĝuu! 

Dum la lasta jaro okazis multo. Ni 
plenumis eksperimenttipan seminarion 
kiu rezultigis novtipajn afiŝojn, gazeta- 
ran artikolon kaj novajn retpaĝojn de 
NEL. Ni ankaŭ plenumis nian planon 
pri kursoj. Irina Gonĉarova instruis en 
Oslo, Bergen, Hamar kaj Trondheim. 
La aspekto de Norvega Esperantisto 
plibeliĝis kiam teamo en Trondheim 
transprenis la teĥnikan laboron pri la 
presaĵo. Estas tre ĝojige ke la kun- 
laboro inter la redaktoro en Oslo kaj la 
teĥnikistoj en Trondheim bone funk- 
cias. 

La laboro pri la nova vortaro pro- 
gresas. Pro la giganta tasko ni engaĝis 
Kjell Heggvold Ullestad prilabori la 
vortkolekton. Sen ekonomia apogo de 
la legaco Uhlen, tiu laboro baraktus. 
Ankaŭ Norvega Junularo Esperantista 
denove komencis aktiviĝi. Kvankam la 
junuloj ne estas multaj, ili nun 
havas funkciantan estraron, 
kiu havas ambiciojn ion 
entrepreni. 'lio donas «aat$ 
esperon! ; 

Aliflanke ni ne kaŝu 
niajn severajn problemojn: 
Ni havas grandajn problem- 
ojn kapti sufiĉe da partopren- 

antoj por niaj 
kursoj. Tial ni 
nun konsideras 
ĉu ni kuraĝu 
denove engaĝi 
eksterlandan 
instruiston 
venontjare. 

Ni ne plu 
kapablas teni la membronombron 
stabila: La kasisto raportas ke la 
nombro de pagitaj kotizoj ĉi-jare estas 
malpli ol 290. Antaŭ nur kelkaj jaroj ni 
parolis pri 400! Tio signifas ĉiam malphi 
da aktivado en lokaj grupoj kaj ke nia 
ekonomia bazo malrapide malboniĝos. 

Portempe Esperanto ne estas moda 
fenomeno. Ĝi neniam fariĝos populara 
se neniu informas adekvate pri la 
lingvo. Same, malmultaj parolos ĝin se 
neniu instruas la lingvon. Do, ne 
mankas al ni bazaj labortaskoj, esencaj 
se ni vere opinias ke Esperanto meritas 
populariĝi. 

Norvega Esperantista Ligo estas la 
adekvata rimedo por popularigi 
Esperanton en Norvegio. Ĉiu membro 
havas la eblecon kontribui al ĉiam 
3 pli bona laboro niaflanke kaj 
£ tiel certigi rezultojn. Mi tial 

deziras al vi aktivan, novan 
Jaron! 


Torstein Kvakland 


PA NORSK  j/)ug- 


Esperanto en Norvegio 


PA NORSK: 

Vi har oppnadd mye i 2002, for eksempel 
har vi gjennomfort et seminar som resul- 
terte i en ny type plakater, avisartikkel og 
NEL nye nettsider. Vi har gjennomfort kur- 
sturnĉ med Irina Gonĉarova og ordbokar- 
beidet gar framover. Gledelig er det ogsa at 
ungdomsgruppa NJE har begynt i aktivisere 
seg igjen. 

Men vi skal ikke skjule vare nesten 
uoverstigelige problemer: Vi greier ikke 4 
verve nok folk til kurs og ferre enn 290 
personer har betalt medlemskontingenti ar. 
Det betyr mindre aktivitet og langsomt dar- 
ligere okonomi. 

Det er bare de som er genuint opptatt 
ay esperanto som kan vere ambassadorer 


for spraket. Vil du bidra til 4 utbre espe- 
ranto, er du velkommen som aktiv i Norsk 
Esperanto-forbund. Godt, aktivt nytt ĉr! 


TK 


En la norvega 
gazetaro 


De har venner over hele verden (Ili 
havas amikojn tra la tuta mondo). 2- 
paĝa intervjuo kun Rolf Bergh kaj Per 
Johan Krogstie; en Kjoreveien 9/2002 
(interna revuo de Jernbaneverket/ 
Norvega Ŝtata Fervojo). 


Menciojn de Esperanto 


En norvegaj gazetoj kaj radio bv. raporti al la respektivaj komisiitoj, alie ni ne sciiĝas pri ili. 
— Gazetartikolojn al Gazetara Servo ĉe Torstein Kvakland «kvakke(hotmail.com» 


— Radiomenciojn al la radiokomisiito Christian Fossen «christian.fossenQCtrb.no» 
Adreso de ambaŭ: Inge Krokanns vei 8, 7024 Trondheim. TIf 72 55 45 96. 
VI ER AVHENGIGE av medlemmenes rapporter for d fa vite om ting som star i avisene eller 


blir sagt i radio eller fjernsyn. 


Eraroj en n-ro 5 de 
Norvega Esperantisto 


En la artikolo pri Persone sur p. 14 
elfalis la nomo de la desegninto, Niko 
Voloŝin. 


Sur p. 26, kol. 2 en la anonco 3a ali- 
neo, bedaŭrinde enŝteliĝis kroma «s» 
en la nomon de Johan Hammond 
Rosbach. 


Ŝanĝo en la Plena 
Adresaro cen NE-isto 4/2002) 


P. 3, Tonsberg. Nova retadreso de 
Knut Haugen: knut.haugen(Ctiscali.no 


Vi TRENGER HJELP MED A 
SPRE ESPERANTO-NYTT. SE S. 23 

Aranĝoj 


Aliaj aranĝoj en eksterlando 
NI MEMORIGAS pri la plej proksimaj jarfinaj aranĝoj: 
e Lesjofors, 31. decembro - 1. januaro. Novjara festeno internacia. 
e Internacia Festivalo en Germanio, norde de Essen, 27.12 — 3.1. 
e Por junuloj: Internacia Seminario (IS) en Trier, okcidente en Germanio, 27.12-3.1. 


(Por detaloj pri tiuj vd. Norvega Esperantisto 5, p. 11-13) 


» Novjara renkontiĝo apud Berlino 28.12 — 2.1. (Vd. N.E-isto 3/2002, p.30.) 


Somere en Svedio 


En 2003 la tutmondaj kongresoj okazos najbarlande! Sed en 2004 en Ĉinio — do 
kaptu la okazon! 


Universala Kongreso (UK) en Gotenburgo 2003 
(26.julio — 2 aŭgusto; semajno 31). 
Vd la Kongresan Komunikon 1 en Norvega Esperantisto 5/2002 


ĈU VI INTENCAS PARTOPRENI? 

Atentu ke la kotizoj plialtiĝos per 27906 jarfine! 

Se vi ne jam estas individua membro de UEA ĉi-jare, sendu vian kotizon (1657 
kr.) al la ĉefdelegito (vd. p. 2) (ĉar la membra rabato estas pli granda ol la kotizo). 
Petu UK-aliĝilon de nia oficejo, kaj sendu vian kongresan kotizon al la Turisma 
Servo de NEL (vd. p. 2): 1140 n.kr. Por junuloj la duonon. Senpage se vi naskiĝis 
en 1983 aŭ poste. 


“ Sama kotizo por junuloj — kiuj ricevados senpage la revuon Kontakto kaj la 
informilon TEJO Tutmonde. 


e Junulara kongreso (IJK) la antaŭan semajnon en Lesjofors, orienta Virmland. 
19. — 26. julio; semajno 30). www.tejo.org/ijk/2003/ 
Temo: alko - al libera kulturo 


» Konferenco de la instruista organizo ILEI la postan semajnon (2. — 7. aŭgusto; 
semajno 32) en Hoganis, norde de Helsingborg. 

Por kursgvidantoj kaj instruemuloj. Pliaj informoj en nia oficejo aŭ en Internacia 

Pedagogia Revuo 4/2002. 

Norvega Kroniko 


Oslo 


LUNDON LA 18AN DE NOVEMBRO 

Odd Tangerud esperantigis du dramojn 
de Nordahl Grieg, Barabaso kaj La 
malvenko, kaj la romanon La ŝipo 
daŭre veturas, sed anstataŭ prelegi li 
invitis nin meti al h demandojn pri la 
vivo kaj verkaro de Nordahl Grieg. Kaj 
tion farante, ni eksciis ke Nordahl 
Grieg estis ne nur la verkinto de poemo 
pri la senflaga stango en Eidsvoll la 17an 
de majo 1940, sed ke li ankaŭ staris sur 
la flanko de la subpremitoj de la socio 
kaj verkis plurajn dramojn pri la defio 
de perforto. Kaj ke tamenan sencon eĉ 
fronte al malvenko en la Pariza 
Komunumo (1871) li ŝajne trovis en la 
naŭa simfonio de Beethoven, kiun li 
aŭdigas en la dramo, kun la himno al 
ĝojo, An die Freude, de Schuller. 


MARDON LA 3AN DE DECEMBRO 

Post tro tradici-stila universitata kurso 
pri la ĉina lingvo, Stian Haklev trovis — 
helpe de E-kontaktoj - laboron kiel 
instruisto pri la angla en universitato en 
Wuhan. Estante la sola eksterlandano 
tie inter kvin mil ĉinoj li post iom da 
tempo regis la (buŝan) ĉinan pli bone ol 
liaj studentoj la anglan. Somere li volis 
malturisme vidi pli multon de la gran- 
dega ĉina regno kaj ties popolo. Do li 
kaj alia eksterlandano kune bicikladis 
ekde la antikva ĉefurbo Xian okciden- 
ten laŭ la Silka Vojo, preter la Granda 


Muro, celante Urumchi, tri mil kilome- 
trojn for en la okcidenta provinco 
Sinkiang. Kaj venante tiumaniere al 
foraj vilaĝoj, ankaŭ povante paroli la 
ĉinan lingvon, ili vere rekte renkontis la 
kamparanojn, kiuj ĉie scivoleme sed 
bonvenige akceptis kaj helpis ilin. 
Malgraŭ montaroj kaj dezertoj la bici- 
klado tiom sukcesis ke ili decidis 
daŭrigi tra la ekssovetiaj landoj de cen- 
tra Azio, kaj pluen tra Irano kaj Turkio 
al Eŭropo. Sen plano, sen mapoj kaj sen 
scio de la lingvoj ili tamen orientiĝis 
perkomputile en interretokafejoj kaj 
pene akirinte vizojn por eniri Kirgizion, 
Kazaĥion kaj Uzbekion, atingis la 
fabelan ĉefurbon Samarkandon. Tie ili 
vizitis la pacmuzeon kun ties 
Esperantoparolantan direktoron 
Anatoli Ionesov, kiu vizitis nian klubon 
junie de 1991. Post tio ili aŭdacis trabi- 
cikli Turkmenion, landon en kiu bici- 
klado laŭ ĉiuj bonaj informiloj tute ne 
eblas, pro la dezerta klimato (meza 
somera temperaturo 49 gradoj!). Sed 
tie, eble per infektita akvo, Stian sto- 
make malsaniĝis. Tamen li persistis tra 
la norda Irano, gastante ĉe pluraj ege 
amikemaj esperantistoj, kaj atingis 
Tabriz, nur kelkcent kilometrojn antaŭ 
la landlimo de Turkio, kie li devis 
rezigni, biciklinte ok mil kilometrojn de 
Xian. Lia kamarado tamen daŭrigas 
sola, celante Romon meze de decem- 

bro. (Kaj Stian ne forgesis instrui al li 
Esperanton.) 

Plurfoje dum sia prelego Stian devis 
diri: Pri tio mi povus paroli ĝis nokto- 
mezo. Feliĉe, post pluraj jaroj en eks- 


Trondheim 


ntaŭ la somero Grupo Esperant- 
A“ de Trondheim aranĝis sian 

tradician ĝardenan feston, kun 
rostado, teatraĵeto, kukoj kaj la sveda 
ludo «kubbspelet». 

La aŭtuna programo estis bunta. 
Okaze de la ĉeesto de Irina Gonĉarova 
oni petis ŝin respondeci pri parto de 
klubkunveno. Ŝi prelegis pri ludado 
kiel pedagogia rimedo, kaj kompren- 
eble forte ludigis la membrojn, kiuj tre 
amuziĝis. 

Aliaj temoj estis i.a. raportoj de 
someraj aranĝoj kaj lumbildoj de nor- 
vegaj pejzaĝoj. Lars Kare Hunnes pre- 
legis pli pri la historio de la klubo, kaj 
Odd Tangerud (speciale invitita pro 
niaj bonaj spertoj) prelegis pri la tea- 
traĵo La malvenko de Nordahl Grieg, 
diskutigante la ĉeestantaron. 

Dum unu kunveno pluraj homoj 
kontribuis mallonge per po unu temo. 
Estis tre sukcesa vespero, kiu 
komenciĝis per muziko de Benjamin 
Britten, kaj daŭriĝis per prelegetoj pri 
Tolkien-lingvoj kaj mapkurado. Unu 
kontribuinto rakontis pri siaj pra- 
parencoj, montris bildojn de ili, kaj 
klarigis kiel lia pra-pra-pra-avino 
povis esti ankaŭ la pra-pra-avino de la 
prezidanto de la klubo. Ankaŭ mon- 

Norvega kroniko 


terlando, li studos en Oslo ekde janu- 
aro. Do ni esperas ke ni ofte revidos lin 
venontjare. 


triĝis bildo de la kluba 
prezidanto, kiu sur- 
priziĝis ke la preleginto 
posedas tiun junulan 
bildon de li. Okazis ankaŭ voĉdonado 
pri bonaj ŝercoj, kaj dum la posta kaf- 
klaĉo ni rigardis neeblajn bildojn. 

Dum la aŭtuno okazis ankaŭ pluraj 
vortaraj laborkunvenoj. Dum tiuj 
laborkunvenoj la lingve plej spertaj 
esperantistoj kontrollegas la 
Esperantajn tradukojn de la datum- 
bazo de la planata vortaro norvega- 
Esperanta. La ne tiom spertaj esperan- 
tistoj kontrolas ke la vortoj de la 
eldono de 1963 troviĝas en la datum- 
bazo, kaj ke la tradukoj samas. Plurmil 
vortoj estas kontrollegitaj tiel. 

Cetere, preskaŭ ĉiuj ordinaraj 
klubkunvenoj komenciĝas per vortara 
laboro: La ĉefa redaktanto de la vort- 
aro, Kjell Heggvold Ullestad, prezen- 
tas norvegajn vortojn pri kies envort- 
ara neceso li malcertas. Se iu ajn volas 
ke la vorto estu en la onta vortaro, ĝi 
pluvivis, alie ĝi mortos. Tipaj mortig- 
itaj vortoj estas vortoj kies signifojn 
neniu konas, kaj kiuj ankaŭ ne troviĝis 
en vortaroj. 


JEA 


Sieraleono 


Sieraleono, Finnmark kaj 
io interliga 


blaj raketatakoj. Interna milito en 

fora lando. Senfinaj ebenaĵoj kaj 

krutaj montopintoj. Homeco kaj 
senhomeco. Dormantaj gejunuloj, 
fajra intereso. 

Ĉio ĉi markas miajn lastajn semaj- 
nojn. Dum tiu tempo mi vojaĝis tra 
norda Norvegio, prelegante pri la his- 
torio de Sieraleono (Sierra Leono) kaj 
pli ĝenerale pri evolu-teorio. Mia 
publiko estis gimnazianoj kaj la kialo 
por fari turneon estis la tutlanda lern- 
ejana agado Operasjon Dagsverk 
(OD). Ĉi tiun agadtagon, kiun ĉiujare 
partoprenas miloj da norvegaj gejun- 
uloj, antaŭas kutime «Internacia 
semajno» (ofte nur unu-dutaga 
«semajneto») dum kiuj la lernejanoj 
mem organizas studprogramon. Ĉi- 
jare la mono kolektita de la lernantoj 


dum unutaga laboro financos re- 
konstruon de lernejoj kaj kontraŭ- 
traŭmatan programon por miloj da 
gejunuloj en Sieraleono. Prelegvojaĝis 
ankaŭ reprezentantoj de kunlaboranta 
sieraleona junulara organizo, kaj kun 
kelkaj el ili mi havis bonŝanĉon inter- 
paroli. 


RIĈAJ MALRIĈULOJ 

La areo de Sieraleono estas proksim- 
ume unu kvinono de tiu de Norvegio, 
sed loĝas tie preskaŭ miliono pli da 
homoj. Kune kun siaj najbaroj, 
Liberio kaj Gvineo, ĝi konsistigas 
Mano River Region, laŭnature eble la 
plej fekunda kaj riĉa parto de la tuta 
Afriko. Sed, kiel ofte en la tiel nomata 
tria mondo, riĉaĵoj estas intime ligitaj 
kun politika nestabileco kaj socia mal- 


La kargobaveno de Fritaŭno, tra kiu importiĝas multaj varoj 


Norvega Esperantisto 6/2002 


riĉo. «Niaj diamantoj kaj oro estis por 
ni ŝarĝo, ne beno», diris al mi juna 
sieraleonano. Kaj ĝuste la lukto por 
havigi diamantojn klarigas parton de 
la problemoj, kiujn alfrontis la siera- 
leona popolo post sia sendependiĝo en 
1961. 


MEZEPOKE - GRANDAJ 

REGNOJ P 
Ni revenos al la 
nunaj proble- 

moj, sed unue 

Ni retroiru en 

la historion. ES 
Afriko TE. 


: (Porla Ts 
antaŭ la kame 4, Tamsar. gt 
alveno de FREET ov = Yoniban: 
eŭropanoj las p 


ne estis Nur 
etaj vilaĝoj 
kaj «primi- YT 


Ere 
““Banana: Ĉ Moyamba 
l 


l Sembehun, 


Bonte - 


tivaj» socioj. 2 “reelo 

I.a. en la savana A E 
zono sude de £/ " 
Saharo ekzistis 


grandaj regnoj. Ekde 

la 11a jarcento kelkaj el 

tiuj iĝis inter la plej bonstataj 
socioj en la mondo. Bazo por tio estis 
komerco tra Saharo. Grandaj kamelaj 
karavanoj transportis valoraĵojn, salon 
(kiu en socio sen fridujo estis tre 
valora kiel konservilo), eburon, spi- 
cojn, oron, nuksojn, argilaĵojn kaj 
multon alian. 

Kiam portugaloj velis suden laŭ la 
okcident-afrika marbordo meze de la 
dekkvina jarcento ilia celo estis parte 
transpreni ĉi tiun komercon de la 
beduinoj. Alia celo estis trovi maran 

Sieraleono 


vojon al Hindio (kiun ja atingis Vasco 
da Gama en 1498). En 1447 portugaloj 
establis komercejon kie nun troviĝas 
la ĉefurbo de Sieraleono, Fritaŭno 
(Freetown) kaj pli kaj pli da komerc- 
istoj ekloĝis laŭ la marbordo. 


LA HOMA «VARO» 
' lom post iom, unu 
= «varo» iĝis pli kaj pli 
grava: homoj. Sed 


„ EV sklaveco ne estis 

| novaĵo de la 

J eŭropanoj. 
Kurubonia p J 

i Jam dum 

multaj jar- 


centoj skla- 
voj estis 
/ transport- 
YT itaj nord- 
po~ orienten al 
ij Hindio kaj 
Vv la araba 
SI mondo 
ĝ. Historiistoj ne 
ĥi tute konsentas, sed 
multaj opinias, ke la 
sklava eksporto tien estis 
same ampleksa kiel la transatlan- 
tika: po proksimume 12 milionoj da 
homoj. Ankaŭ ene de Afriko sklaveco 
ne estis nekonata: Multaj regnoj prak- 
tikis kaj doman kaj terkulturan sklave- 
con. Sed la alveno de aĉetemaj eŭrop- 
anoj kompreneble pligrandigis la 
merkaton. Eŭropanoj verŝajne plej- 
parte aĉetis sklavojn en sklavaj bazaroj 
laŭ la marbordo. Ni ne havas multajn 
ekzemplojn, ke ili mem eniris la kon- 
tinentan internon kaj rabis homojn 
(sed pri tio ĉi daŭre kverelas la spertu- 


Sieraleono 


loj). De Sieraleono estas registritaj 112 
000 sklavoj «importitaj» en Ameriko, 
sed la nombro de kaptitoj povas esti 
multe pli alta. La damaĝo por la afrika 
socio estas senduba. 


SKLAVOJ «HEJMENVENIGITAJ» 

La sklava komerco ankaŭ alimaniere 
influis la postan evoluon de la estonta 
Sieraleono. En 1787 alvenis la unua 
grupo de eksaj sklavoj, liberigitaj kaj 
«hejmenvenigitaj» de karitata kompa- 
nio St. George's Bay. La plejmulto de 
la «hejmenvenigitoj» tute ne devenis 
de la Fritaŭna regiono, kie ili nun 
ekloĝis. Tiuj ĉi «kreoloj» aŭ «kriooj» 
adoptis eŭropecan veststilon, estis 
kristanigitaj kaj sekvis eŭropajn 
morojn. Por la multaj misiistoj, kriooj 
estis idealaj interuloj por kristanigi kaj 
«civilizi» la «barbarojn» loĝantajn en 
la afrika interno. La kriooj iĝis gravaj 
en la kolonio, kaj por misiado kaj por 
lernejoj, kaj en la komerca vivo. 
Krioo, kreola lingvo bazita sur la 
angla, sed skribita kiel okcident-afri- 
kanoj prononcas la anglan kaj kun 

multaj pruntvortoj, iĝis la 
intergrupa ĉiutaga lingvo de 
Sieraleono, kvankam la angla 
estis kaj restas la oficiala 
lingvo. 

Je iu momento, estis 
proporcie pli da lernejanoj en 
Fritaŭno ol en Anglio. Sed la 
esperoj de la misiistoj estis 
troaj: Ekster la marbordaj 
urboj la eŭropa influo restis 
tre limigita. En 1865 brita par- 
lamenta komitato proponis, 
ke Britio retiriĝu el Afriko: 
Estas tro koste resti tie, estas tro da 
malsanoj kaj tro da problemoj kun 
lokaj regantoj. La afrikanoj produktus 
pli efike, se oni rezignas pri brita teri- 
toria regado. 


INTENSIGITA KOLONIIGO 

La britoj ne retiriĝis. Male, fine de la 
19a jarcento ege intensiĝis la koloniigo 
de Afriko. Dum la Berlina konferenco 
en 1885 eŭropaj ŝtatestroj «dividis» 
Afrikon. Ili ne estis certaj, ke ili multe 
enspezos de kolonioj, sed ili ĉiuj timis, 
ke alia ŝtato malkovros ion tre valoran 
kaj tiel gajnos militan kaj ekonomian 
superecon en Eŭropo, se ili mem ne 
certigos por si koloniojn. Kadre de tiu 
ĉi «Konkuro pri Afriko» Britio dekla- 
ris tutan Sieraleonon, ne nur la ĝisnu- 
nan kolonieton Fritaŭno, brita pro- 
tektata regiono. Sed la homoj tie 
loĝantaj, mendeoj, temneoj kaj aliaj, 
ne tre ŝatis esti protektataj. Des pli, ĉar 
la britoj postulis impostojn por pro- 
tekti ilin. Protestoj kaj ribeloj kontraŭ 
la fifama but tax komenciĝis en 1901 

kaj ne malaperis antaŭ la dua mond- 
milito. 


BRITA ADMINISTRADO 

En 1924 la kolonio kaj la protektata 
regiono estis kunigitaj kaj okazis la 
unua baloto (ĝis tiam regis brita ŝtata 
reprezentanto preskaŭ sola). 

Multaj kredas, ke estis tre multaj 
britoj, francoj, belgoj ktp. en Afriko 
dum la kolonia tempo. Krom en mal- 
multaj kazoj, tiel ne estis. Ofte unu 
brita oficiro respondecis pri 50 000 
lokanoj. La britoj provis tial regi per la 
tradiciaj ĉefoj. Iuj historiistoj pensas, 
ke tio malfortigis la tradician aŭtorita- 
ton de la ĉefoj, aliaj ke la aŭtoritato 
iĝis multe pli forta. Antaŭe la popolo 
«posedis» sian ĉefon, nun la ĉefo pose- 
dis sian popolon. Ĉiukaze, troviĝas 
multe pli da eŭropanoj en Afriko nun 
ol dum la kolonia tempo. 


DIAMANTOJ PLIFORTIGAS 
NESTABILECON 

En 1931 estas trovitaj la unuaj diaman- 
toj en Sieraleono. Kaj ĝuste diamantoj 
estas centraj, kiam ni analizu kial estis 
tiom da politikaj problemoj en 
Sieraleono post la sendependiĝo. 
Diamantoj estas idealaj por kontra- 
bandi. Ii estas etaj, facile vendeblaj kaj 
neniu poste povas kontroli, de kie ili 
venas. Ekde la komenco, la kontraŭ- 
leĝa ĉerpado de diamantoj multoble 
superas la laŭleĝan. Diamantoj el 
Sieraleono certe trovas sian vojon al la 
grandaj juvelaj firmaoj en Antverpeno 
kaj Amsterdamo, de kie ili vendiĝas 
sur la monda merkato. 

Sieraleono 


Sed malgraŭ diamantoj kaj trovo de 
oro en 1946, la ekonomia situacio de 
Sieraleono ne radikale pliboniĝis. Post 
ribeloj kaj strikoj en 1955-58 la lando 
en 1961 iĝis sendependa, kun Milton 
Margai kiel ŝtatestro. Sed la popolo ne 
sentas lojalecon al ŝtato, kiu nenion al 
ili ofertas. Kaj sub vicaj ŝtatestroj 
kreskis korupto kaj financaj problem- 
oj, dum eta kliko pliriĉiĝis. Opozicio 
subpremiĝis. Tia estis la situacio, kiam 
en 1991 ribeloj kun subteno de 
Liberio okupis la sud-orientan parton 
de Sieraleono, «hazarde» la regionon 
kie troviĝas diamantoj. 

La ribeluloj ekuzas infanajn soldatojn 

La ribela organizo RUF 
(Revolutionary United Front) laŭ 
retoriko estis tipa «liberiga» tria- 
monda movado. Ĝiaj anoj insistis, ke 
ili volas liberigi sian landon de ego- 
ismaj politikistoj kaj savi la nacion. 
Ankaŭ tre idealismajn ideojn ili espri- 
mis, pri kiel ili financos sian militon 
kaj rilatos al civiluloj kaj infanoj. La 
realo iĝis alia. De la komenco, plej- 
parte aniĝis al la ribeluloj senlaboraj 
junaj viroj, kiuj esperis pri pli bona 
estonteco kaj por si mem, kaj por sia 
lando. Sed post nelonge la ribeloj 
komencis rabi infanojn de vilaĝoj. La 
infanoj estis dopitaj per drogoj kaj 
devigitaj reveni al siaj vilaĝoj por 
mortigi najbarojn kaj parencojn. Tiel 
oni certigis, ke la infanoj ne povos 
reveni al sia hejmo, sed devos sekvi 
siajn militajn estrojn. Infanajn soldat- 
ojn oni trovas en pluraj konfliktoj, en 
Kolumbio kaj en Ugando. Sed specife 
por Sieraleono estas, ke la infanoj estis 
tiom junaj, ĝis nur ses jaroj. La infanaj 

soldatoj estis tre timataj, ĉar ili, 
laŭdire, «mortigis kiel maŝinoj». Nun, 
post la pacdeklaro, estas granda pro- 
blemo kion fari pri la estintaj infanaj 
soldatoj. Estas malfacile por ili veni 
hejmen kaj ili kompreneble havas 
grandajn psikajn problemojn post 
jaroj da mortigado kaj perdita 
infanaĝo. 

Ankaŭ multaj knabinoj estis kapt- 
itaj kaj devis servi kiel «edzinetoj» por 
militestroj. Do, ili estis ia kombino de 
konstantaj perfortigatoj kaj hejmaj 
sklavoj, kio povus esti same psike 
detrua kiel rekta partopreno en milito. 
Ne nur la ribeloj uzis infanojn, ankaŭ 
grupoj lojalaj al la registaro havis mul- 
tajn infanajn batalantojn. 


TERURIGA AMPUTADO 

Modernajn internajn militojn karakte- 
rizas la uzo de «malpezaj» armiloj: 
pafiloj, mangrenadoj, eĉ tranĉiloj, ne 
militaj aviadiloj, grandaj bomboj kaj 
tankoj. Tiel ankaŭ en Sieraleono. Sed 
aparta estas la uzo de amputado kiel 
timigilo. Centoj, eble miloj da homoj 
perdis manojn, piedojn, orelojn aŭ ali- 
ajn korpomembrojn sub la maĉetoj de 
ribeloj. Kaj eble me nur ribeloj: 
troviĝas multaj raportoj, ke ankaŭ aliaj 
grupoj mistraktis same. 

La okazaĵoj dum la dekjara milito 
konfuzas. De 1992 ĝis 1996 
Sieraleonon gvidis armeanoj. En 1996 
Ahmad Kabbah estis elektita prezi- 
danto. Lin baldaŭ puĉis nova grupo de 
oficiroj, kiuj volis kunlabori kun 
RUF. Kabbah tamen havis subtenon 
de la internacia komunumo kaj sukce- 
sis reokupi la ĉefurbon Fritaŭno. 

Foday Sankoh, la gvidanto de RUF, 
estas enkarcerigita kaj verdiktita al 
morto, sed liberiĝis por negoci pac- 
interkonsenton. Subite li reaperis kiel 
ministro pri mineralaj riĉaĵoj! Sed la 
pacinterkonsento malsukcesis kaj la 
milito plu daŭris. 


EKSTERA ENMIKSIĜO 

Longe la milito en Sieraleono estis 
«forgesita» de la ekstera mondo. Sed 
meze de la naŭdekaj jaroj, Niĝerio 
sendis soldatojn por subteni preziden- 
ton Kabbah. Por plilegitimigi sian 
intervenon, Niĝerio konvinkis la ali- 
ajn anojn de «Organizo de Okcident- 
Afrikaj Ŝtatoj» sendi komunan 
armeon al Sieraleono. En 1998 la situ- 
acio ŝajnis tiom stabila, ke UN sendis 
observantojn por kontroli la malarm- 
adon de soldatoj. 

Sed bataloj rekomenciĝis kaj en 
1999 UN sendis sian ĝis nun plej gran- 
dan armean taĉmenton al Sieraleono. 
Je la pinto 17 500 soldatoj, plejparte el 
Afriko, partoprenis. Hodiaŭ, ĝi estas 
nomata sukceso, sed longe oni estis tre 
pesimismaj. Estis internaj kvereloj kaj 

Amara Kaneb, ok-jara kaj jam du jarojn soldato. 

kunlaboraj problemoj kaj la UN-taĉ- 
mentoj multe pli og lignende planite 
iĝis partio en la milito flanke de la 
registara armeo. Finis la militon ne 
UN, sed britaj elitaj taĉmentoj, kiujn 
prezidento Kabbah petegis la britan 
registaron sendi. 


FINFINE PACO! 

18. januaro 2002, do antaŭ nur dek 
monatoj, prezidento Kabbah deklaris 
finon de milito. Nekredeble, nur kvar 
monatojn poste, la 14an de majo, 
realiĝis baloto por la sieraleona parla- 
mento. Laŭ eksterlandaj observantoj, 
la baloto estis mirinde paca kaj 
honesta kaj la antaŭaj kampanjoj ege 
dominataj de repacigemo kaj kun- 
laboro. Kabbah reelektiĝis, kaj lia partio 
havas ĉ 7090 de la parlamentanoj. 


«NI BEZONAS NIAN HISTORION» 

Oni povas suspekti, ke la politikistoj 
akcentas «la novan komencon» por ke 
oni ne pripensu iliajn krimojn dum la 
milito. Sed estas granda kultura dife- 
renco: ne por ĉiuj justo kaj puno estas 
same gravaj. «Ni volas nur pacon» 
rakontis al mi junulo. «Kompreneble 
ni volas, ke la plej grandaj krimuloj 
ricevu punon. Sed puno ne estas tiom 
grava. Gravas nun rekonstrui la lan- 
don!». 

Estas establita UN-kortumo por 
juĝi militkrimojn. Sed multaj timas, ke 
la kortumo iĝos same senefika kiel en 
Ruando, kie multmiliona investo ĝis 
nun rezultigis nur sep verdiktojn. 
Estas tiom da kulpuloj, neniu estas 
«pura», kaj tiaj ne havas intereson pri 
juĝaj procesoj. «Pli gravas la repaciga 

komitato, kie ĉiuj atestu pri siaj faraĵoj 
dum la milito», aldonis mia infor- 
manto. «Ni bezonas nian historion». 


KIO NECESAS? 

La lando frontas grandajn defiojn. 
Malgraŭ naturaj riĉaĵoj apenaŭ io pro- 
duktiĝas en Sieraleono. Se la lando 
pozitive evoluu, necesas solvi la 
bazajn problemojn, kiuj kaŭzis la 
militon. Necesas ŝtataparato funkci- 
anta por la bono de la tuta loĝantaro. 
Tio i.a. signifas, ke oni devas serioze 
kontraŭbatali la korupton, de kiu la 
sieraleona socio estas saturita. Pro 
altaj monpunoj reduktiĝis la videbla 
korupto, sed la problemo ne estas 
solvita. 

Surpapere troviĝas bona eduka 
sistemo, same sanprizorgado. Sed en 
praktiko tiel ne estas. Ĝuste edukado 
estas kerna afero por ke Sieraleono 
evoluu al lando respektanta kaj sekur- 
iganta siajn loĝantojn. Edukado temas 
ne nur pri tio, ke oni bezonas inĝenie- 
rojn por konstrui fabrikojn kaj vojojn 
aŭ kuracistojn por homojn kuraci. 
Nur tiuj kiuj povas legi, skribi kaj kal- 
kuli, kiuj povas legi la leĝojn kaj sciiĝi 
pri siaj rajtoj, povas «teni la potenc- 
ulojn en la oreloj». 


LA PROJEKTOJ DE OPERASJON 
DAGSVERK 
La projektoj de la ĉi-jara OD certigos 
bazan edukadon por 12 000 lernejanoj 
en 60 lernejoj. Estas ankaŭ programoj 
por konfliktsolvado, pacedukado kaj 
traŭmatmildigo. 

Plimulto de la infanoj spertis tortu- 
ron, mortigojn aŭ aliajn teruraĵojn. La 

ĝisnunaj spertoj el tendaroj de 
rifuĝintoj montras kuraĝigajn rezul- 
tojn: Post unumonata programo 
draste reduktiĝis dormoproblemoj kaj 
koŝmaroj, la gejunuloj povis denove 
koncentriĝi kaj komencis kredi, ke ili 
vere vivos ĝis plenkreska aĝo. Por mi, 
plej impone estis konstati, kiom bone 
laboras gejunuloj kaj studentoj en 
kunlaborantaj libervolaj organizoj en 
Sieraleono. Se ili mem havas esperon, 
kial mi ne havu ĝin? 


SURVOJE EN LA NORDO 
Pri tiaj aferoj mi prelegis, en Kirkenes, 
Lakselv, Stokmarknes, Karasjok kaj 
pluraj aliaj lokoj. Busoj, taksioj, avi- 
adiloj kaj pramŝipoj venigis min al unu 
lernejo post alia. Denove mi konstatis, 
en kia belega kaj varia lando ni loĝas. 
Kiom mi ĝuegas la vastan spacon, la 
grandajn dimensiojn, la pejzaĝon en 
kiu homo etetiĝas! 

Sed ankaŭ esperigas la multaj kapa- 
blaj kaj entuziasmaj gejunuloj kiujn 


mi renkontis. Prave, multaj impresas 
tute inertaj, nur interesiĝantaj pri sia 
aŭto kaj la venonta festo. Sed inter tiuj 
troviĝas ne malmultaj, kiuj vere pretas 
pensi kaj agi por io pli granda ol sia 
propra egoismo. Foje min agacas ilia 
improvizemo, ja mi, dek jarojn pli aĝa, 
ne same emas ŝanĝi planojn ĉiun 
tagon. Kaj kompreneble iliaj analizoj 
foje estas tro nigra-blankaj. Sed kia 
entuziasmo kaj kapablo! Mirinde! 

Alia konstato estas, ke preskaŭ nur 
inojn mi renkontas en la OD-komita- 
toj. Ĉu malinoj ne pri ĉi tio interesiĝas? 
Aŭ ĉu simple estas tro da laboro? Nu, 
por mi, tio ja ne estas malavantaĝo, sed 
eble devus iomete honti ni? 

Kaj la enkondukaj raketatakoj? 
Kial mi pri ili ne skribis? Nu, vi ja 
scias pri kio temas kaj povas mem 
rezoni... 


Bird Hekland 


| Norvega Esperantisto nr. 5 2002 gjev Johan Hammond Rosbach lesarane nokre rad og 
vink om preposisjonen apud, og han skriv at det er eit ord som er godt i ha. Han pei- 
kar pa at esperantoordet er mykje meir lettvint enn dei fire stavingane «ved siden av». 

Men morsmdlet vart er rikare enn mange vil tru. Den norske preposisjonen attmed 
har og berre to stavingar, og eg vil hevda at bokstavrimet hjelper til 4 gjera det lettare 
for oss a koma i hug glosa apud. 


| Herman Ranes (Trondheim) 


Ni ĉiam bonvenigas leterojn de niaj legantoj. 
Skribu al esperantoQonline.no aŭ al Norvega Esperantista Ligo, Olaf Scbous v 18, 0572 Oslo. 

N-ro 6/02 14a jaro (2a periodo) 


Saluton! 


Junularo 


INTER NI DIRITE 


- LA JUNULARA FORUMO 


Redaktis: Heming W. Thorbjornsen 


Jen denove Inter Ni Dirite, kun nova, konstanta redaktanto: Heming W. 
Thorbjornsen. Mi estis elektita kiel redaktanto dum la aktivula semajnfino en 
Hvaler, pri kiu vi povas legi en tiu ĉi numero. Poiomete mi ŝanĝos nian gazeteton 
al (espereble) pli jun-aspekta, vigla kaj interesa paĝaro. Nun nur estas etaj ŝanĝoj, 
sed post novjaro mi esperas ke la nova IND naskiĝos. 

Pa norsk: Heming W. Tborbjornsen er ny, fast redaktor for Inter Ni Dirite. Etter 
bvert vil disse sidene bli mer ungdommelige og spreke, men na er det bare sma 
endringer. Etter nyttar kommer storre endringer. 


Etterlysning 


Hjelp! Inter Ni Dirite trenger flere 
bidrag! Send artikler, bok- eller filman- 
meldelser, dikt, toysevers, gater, vitser 
eller andre tekster om hva som 
helst til Heming W. Thorbjornsen, 
Nabbetorpveien 138, 1636 Gamle 
Fredrikstad, eller pi e-post til 
urso.pu(Desperantoland.org 

Hvis du ikke synes du kan nok 
esperanto, kan vi hjelpe til med 4 lese 
korrektur, eller oversette fra norsk. Vi 
vil helst at stoffet ikke har vert trykt 
for. For mer informasjon, skriv til 
adressene nevnt ovenfor, eller ring 
Heming pa tlf. 69 32 27 48. 

Konkurso 


Kiu ŝatas skribi? Inter Ni Dirite serĉas 
skribemulon, kiu povas skribi novelon 
por ni. Se vi volas, ke via novelo 
estu presita en lnter Ni Dirite, 
sendu ĝin al Heming Welde 
Thorbjornsen, Nabbetorpveien 138, 
1636 Gamle Fredrikstad aŭ retpoŝte al 
urso.puCesperantoland.org antaŭ la 
la de februaro! 

La novelo estu minimume 1500 vor- 
tojn longa, maksimume 2500 vortojn, 
kaj povas esti skribita aŭ en Esperanto, 
aŭ en la norvega. La novelo nepre ne 
estu antaŭe presita aŭ alimaniere eldon- 
ita. 

Pi norsk: Novellekonkurranse: Send 
din beste novelle til adressen ovenfor 
innen 1. februar! Vimnernovellen blir 
trykket i IND. Novellen mad vere min. 
1500 ord, maks. 2500 ord, og ma ikke ba 
vert utgitt tidligere. 

Por komencantoj 


Gogo kaj liaj amikoj 


En ĉi tiu numero de Norvega Esperantisto ni prezentas du bildstriojn de Martin 
Weichert. Martin estas origine el Munkeno en Germanio, sed en 1991 li venis al 
Gotenburgo en Svedio, kaj tie li restis. 

En sia Esperanto-vivo li aktivas diversflanke, ekzemple tradukas, verketas, 
retumas, renkontiĝas, bibliotekumas, kaj do ankaŭ desegnas bildstriojn. 

Liaj bildstrioj temas pri la testudo Gogo kaj liaj amikoj, 1.a. la aktiva esperan- 
tisto ”Viko. Ofte la strioj rilatas al Esperanto kaj la Esperanto-movado en iom iro- 
nia aŭ karikatura maniero. 

[POST DEK Fojoj Wi jaw | 
ESTOS MILOBLE PLi 


DA ESPERANTISTOJ! 
PERFEKTA PLANO! 


[Mi NE POVAS FARI TION) 


Ĉiuj MIAJ AMIKO] JAM 
ESTAS ESPERANTISTO)! 


BONEGE! ĉu vi MEM 
JAM KOMENCIS KAJ 
KONVINKIS AMIKON 
PRI ESPERANTO? 


SE ĈIU ESPERANTISTO 
KONVINKOS UNU MIKON 
LERNi ESPERANTON, Ni 
BALDAŬ ESTOS DUOBLE PLI! 


bild-strio teikneseriestripe mov-ad-o rorsle 
Munkeno Miincben maniero mate 
divers-flanke pd ulike kantar konvinki d overtyda 
verk-et-i a forfatta i det sma du-oble dobbelt, multiplisert med to 
-um Dette suffikset indikerer at ordet, pa dek fojoj ti gonger 
ein elles udefinert mate, bar noko a mil-oble tusendobbelt, multiplisert med 
gjera med det som rota seier. tusen 
reto nett, nettverk da (sja artikkel pa s. 18) 
ret-um-i driva pa pa nettet (Internett) komenci a byrja 
testudo skjelpadde ek- Dette prefikset indikerer byrjinga 
la. = interalie mellom amma pa ein vedvarande prosess. 
rilati al d forbalda seg til ek-lerni d taka til med d lera 

La sorĉisto (5) 


ris apud mi, ridetante pro feliĉo pro tio, ke li 

prizorgis tian ĝojon por mi. Mi neniel timis la 
okpiedulojn. Ili ja estas feliĉigaj, ĉu ne? Tion mi 
lernis kiel knabeto, kvankam mi neniam vere sper- 
tis la veron de la diraĵo. 

Subite io okazis. La tuta aranea armeo unue 
regresis, poste turnis sin kaj marŝe foriris. La ok- 
pieduloj certe ion vidis, kion mi ankoraŭ ne 
perceptis. Sed jem armeo tute aliaspekta 
antaŭenmarŝis. Temis pri grandegaj insektoj kun 
serioza mieno. Mi memoris ilin el mia insektlibro: 
estis ja mantoj! La manto estas insekto parenca al 
la blato. Ĝiaj antaŭaj membroj estas aliformitaj al 
fortegaj kaptiloj kun dornsimilaj pin- 
toj. 

La mantoj haltis kaj alprenis la 
konatan karakterizan pozon, 
kun la brakoj antaŭenigitaj, 
kvazaŭ ili preĝus. Mi 
ekmemoris ke la helenoj 
ja nomis ilin profetoj pro 
tiu teniĝo, kaj mi ankaŭ 
memoris, ke la ĉinoj 
organizas batalojn inter 
mantoj. 

Mi nun senpacience 
atendis la disvolviĝon de 
la aferoj. 


~~... si ; KI 
( u vi iam vidis tutan aranearon? La sorĉisto sta- 


Miaj 
e as e = 
JHR 


MANTU 

prizorgi 
feliĉiga 
diraĵo 
regresi 
marŝe 
aliaspekta 


manto 
blato 
aliformita 
kaptilo 
dorno 
pinto 

pozo 

preĝi 
senpacience 
disvolviĝo 

Lingvaj paĝoj 


sorge for 
lykkebringende 
uisagn 

ga baklengs 

i marsjtakt 
annerledes 
utseende 
kneler 
kakerlakk 
omdannet 
fangsiredskap 
torne 

pigg 
(kropps-)stilling 
be (religiost) 
utalmodig 
utvikling 

Lingvaj paĝoj 


Da 


a er en noksa spesiell preposisjon, for den brukes bare nar man skal angi kvantum, 

antall, mal eller vekt. Alts4 nar det er sporsmal om «hvor mye» eller «hvor mange». 

Det kan dreie seg om noyaktig eller ubestemt kvantum, altsd4 savel «en liter vann», 
unu litro da akvo, eller «mer vann», pli da akvo. La knabo diras al la knabino: «Verŝu ankoraŭ 
unu kruĉon da varma akvo en la pelvon». Andre eksempler: multe da mono, manpleno da pizoj, 
dekduo da lernantoj. Sporreordet kiom vil nettopp vite «hvor mye», «hvor mange». Derfor 
heter det kiom da: Kiom da farbo vi bezonas por farbi vian boaton? 

Vi forstar da at bukedo da rozoj uttrykker noe annet enn bukedo de rozoj. Bukedo de rozoj 
forteller at buketten bestar av roser (og ikke andre blomster). Bukedo da rozoj forteller at 
det dreier seg om en hel bukett (og ikke bare to-tre stykker). 

Videre skulle det vere klart, dersom man tenker igjennom saken, at man ikke kan 
bruke da foran den bestemte artikkel. Merk forskjellen: unu minuto estas parto de la horo 
og unu minuto estas peco da tempo. 

JHR 


LI 
Sk dub vare st bubi = a elon Hamza Rabu. 
t = tur = 

Lingvaj paĝoj 


Cis er en preposisjon man ikke ' i pa „e Mom mM soj! Es iĝ VA Ŝ-, 
ser si ofte. Den betyr det C' e. "6 
motsatte av trans, altsi «pa 
denne siden av». Under kri- 
gen var det farlig 4 nerme 


seg grensen til Sverige — 
oni devis resti cis la land- 
limo, sciante, ke trans la 
limo la homoj estas liberaj. 
Pa tegningen konstaterer 
vi at la tombejo estas cis — 2igj.: 
la pordego, dum la vigla 


trafiko preterpasas trans la ; ms e ; 
pordego. E „e 
Tij ama a Ardo 1. vi 


Ĉirkaŭ betyr «omkring, rundt». La princino 
portas perlĉenon ĉirkaŭ la kolo. Dersom det 
ligger en bevegelse til et sted i uttrykket, 
brukes n-form. En la fama skulptaĵo de 
Antonio Canova Amoro ĵetis siajn brakojn 
ĉirkaŭ la virinon Psiĥa. 
Noen ganger er ikke ĉirkaŭ sa presist: 
Ĉirkaŭ la buŝo de la malsataj infanoj en 
Afriko svarmas la muŝoj. 
Ĉirkaŭ kan ogsa angi et tilngrmet tids- 
punkt: Mi venos hejmen ĉirkaŭ la l la 
horo. 
Som pa norsk kan preposisjonen ha en 
tilnermet adverbiell funksjon angdende 
et tall: Restas ĉe mi nur ĉirkaŭ cent kronoj. 


ii -d y “Jehin Hommona Subo h 

Eldonejo 


Eldonejo Esperanto 


Novaĵoj en la stoko: 


Blankaj noktoj 

de Fjodor Dostojevskij, 448 paĝoj. 

La libro enhavas ses prozaĵojn. Krom la 
samtitola novelo: Malriĉaj homoj, Sozio, 
Honesta ŝtelisto, Misfortuna bistorio kaj 
Noticoj el la kelo. 

Prezo kr 295,- r- afranko 


Post la sukceso de «Maigret hezitas» 
(nun disvendita) la eldonejo «Sezonoj» 
ĵus eldonis novan libron de Georges 
Simeon: Maigret kaj la maljuna damo. 
Ĉi-foje komisaro Maigret forlasas 
Parizon kaj veturas al marbordo por 
enketi murdon. 

128 paĝoj. Prezo 130,- -- afranko 


KALENDARO 

Internacia Esperanto-Instituto eldonas 
ankaŭ ĉi-jare kalendaran poŝtkarton. 
Uzu ĝin por vi mem kaj sendu kiel salu- 
ton al amikoj — ĉu esperantistoj aŭ ne. 
Prezo? Tre malmultekosta, nur po kr. 
6,- - afranko. 


K-disko: persone «sen». 

La senelektra albumo de Persone. La 
fama Esperanta rokbando havas de kel- 
kaj jaroj ankaŭ alian vizaĝon: Tute akus- 
tikan, kun du gitaroj, kontrabaso kaj 
bele interplektiĝanta harmonia kantado. 
Finfine jen ĝi, transprenanta la etoson 
kaj intimecon de la konsertoj al via KD- 
ludilo. Prezo kr. 95,- « afranko 


Membroj de la Eldonejo rajtas 1090 
rabaton (vi mem menciu ĉe mendo, ke vi 
estas membro) 


20 


APOGU LA ELDONEJON! 

Iĝu membro, enpagante kr 200,- kiel 
dumvivan kotizon al Esperantoforlaget, 
Olaf Schous vei 18, 0572 Oslo. 
Ĝirkonto: 0540 0874052. 

Membroj rajtas 20 90 rabaton je libroj 
kaj aĵoj kiujn ni mem eldonis, 10 90 je 
aliaj. 

BONVENON. 


UNUEKZEMPLERE RICEVITA 
Introduktion till esperanto. Bertil 
Nilsson. 3a ĝisdatigita eldono, 2002. 


Eldona Societo Esperanto. 28 p. A5. 
aŭ 


PEER GYNT — UNUMANE - BAGATELARO 


PEER GYNT, de la mondfama verkisto 
Henrik Ibsen, en brila traduko de E.A. 
Haugen. Eld. 1951, 258 p., kudre bind., 
19cm. La ĉefverko de la norvega liter- 
aturo. Dramo en versoj — fama ankaŭ en la 
mondliteraturo. Ord. prezo NOK 70,- 


UNUMAKE, de Johan H. Rosbach, 
Norvegio, kiu brile skribas en facila, bona 
Esperanto. Detektivstila romano pri amo 
kaj arto — leginda libro. Eld. 1991, 126 p., 
21 cm. Ord. prezo NOK 80,- 


BAGATELARO, de Johan H. Rosbach. 
Eldonita 1951, 176 p., 19cm. Rakontetoj 
en facila ĉiutaga lingvo. Leginda ankaŭ 
por komencantoj. Ord. prezo NOK 20, - 


Ĉiuj 3 libroj por nur NOK 120,- 
Sendokosto aldoniĝos. 

Mendu ĉe: Eldonejo Esperanto, 
Olaf Schous v. 18, 0572 Oslo. 
Retpoŝto: esperantoConline.no 
'T: -47 2235 08 94 


Norvega Esperantisto 6/2002 


Eldonejo/anoncetoj 


Aliaj novaĵoj kaj rehavaĵoj en la vendobretaro 


La sankta Biblio 150 kr. 

Saluton — Esperanto aŭtodidakte. Audrey Childs-Mee. Lerebok for nybe- 
gynnere basert bare pa tegninger. Lernolibro por komencantoj bazita nur 
sur desegnaĵoj. 244 p. 115 kr. 

Pasporta Servo. Adresaro por tranoktado en 83 landoj. Reduktita prezo: 95 kr. 

Hejma vortaro. Vortoj por praktika uzo en la hejmo. 62 p. 79 kr. 

Baza Esperanta radikaro. Unulingva vortaro kun facilaj difinoj. E» fin og 
Lererik liten ordbok for nesten-nybegynnere, i bendig format. 158 p. 78 kr. 

Insigno 15 mm. Verda stelo kaj litero ”E” sur blanka cirklo. Broĉo. 12,50 kr. 


Kotizoj 2003 
La kotizoj de NEL kaj de UEA restos senŝanĝaj en 2003. 
Do: NEL: 250, - . Por junuloj ĝis 31-jariĝo: 150 kr. 
Vi ricevos ĝirilon. 


UEA: Individua membro 165,-. 
Abono de revuo Esperanto: 250,-. 
Pagebla al la ĉefdelegito, vd. p. 2. 


Oftaj mallongigoj/Ofte brukte forkortelser 


NEL  (uttales na-e-la) Norvega Esperantista Ligo (Norsk E-forbund) 

NEFA Norvega Esperantista Fervojista Asocio (NSB Esperantoforbund) 

NJE Norvega Junularo Esperantista (Norsk esperanto-ungdom) 

UEA Universala Esperanto-Asocio (Verdensforbundet) 

SAT Sennacieca Asocio Tutmonda (wavbengig radikal politisk organisasjon) 
TEJO Tutmonda Esperantista Junulara Organizo (ungdomsavdelingen til UEA) 
ILEI Internacia Ligo de Esperantistaj Instruistoj (Lererorganisasjon) 


UK Universala Kongreso — ĉiujara (drlig) internacia aranĝo de UEA 
IJK Internacia Junulara Kongreso — ĉiujara internacia aranĝo de TEJO 
IIK Internacia Infana Kongreseto — ĉiujare samtempe kun la UK 


PIV Plena Ilustrita Vortaro (standardordboken (ettspraklig)) 
TTT Tutlera Teksaĵo (Verdensveven pa Internett) 

Nekrologo 


Memore al Odd Kolbrek 


Nia fidela 86-jaraĝa membro, Odd 
Kolbrek, Oslo, mortis sabate la 2an de 
novembro. Li naskiĝis la 30an de janu- 
aro 1916 en Oppdal. Li komencis kiel 
20jarulo sian deĵorkarieron ĉe NSB 
(Norvegaj Ŝtataj Fervojoj) en Oslo, 
kie li laboris ĝis li emeritiĝis en 1980. 
En 1949 okazis en la fervoja medio 
ampleksa varbkampanjo por Esper- 
anto kun la rezulto, ke pli ol 30 kole- 
goj aliĝis al la fervojfaka esperanto- 
movado. Inter tiuj novuloj estis Odd 
Kolbrek, kiu tuj fervore ekstudis la 
lingvon kaj baldaŭ regis ĝin kaj buŝe 
kaj skribe. — Kiel kasisto de la 
Norvega Esperantista Fervojista 
Asocio (NEFA) li dum multaj jaroj 
deĵoris konscience kaj ekzakte. Ĝis la 
lastaj vivjaroj li estis elkore fervojisto, 


kaj li tre ofte kontribuis per fervoj- 
historiaj artikoloj el Norvegio al la 
revuo Internacia Fervojisto k.a. Li 
ankaŭ estis ano de la Landa Esperanto 
Asocio NEL, kaj estis dum longa 
periodo sekretario en la Osloa sekcio. 

Dum la jaroj Odd Kolbrek parto- 
prenis en aro da enlandaj kaj inter- 
naciaj Esperantokongresoj kaj cetere 
li estis tre aktiva en la kutima 
Esperantolaboro. 

La forpaso de nia amiko Odd estas 
grava perdo por ni ĉiuj, li estis tre 
modesta, afabla kaj helpema persono. 
Ni, liaj kolegoj kaj samideanoj, tiel 
memoros lin. — Li ripozu en paco! 


Rolf Bergb/Per Joban Krogstie — 
NEFA 


ei avis til a lese 


Vi tek kulturen pa pulsen, og stiller dei interessante politiske 
spgrsmala. Vi gir plass for humoren og dei frimodige ytringane, 
til glede for mange og forarging for somme. 

Vi lagar ei avis der det er hggt under taket. Blikket vart er ogsa 


festa pa hendingane utanfor landegrensene. 


Abonner no, vi veit du ikkje vil angre! 


DAGOGTI 


BLADPENGAR: = 647 kr ĉret e 354 kr halvaret e 195 kr kvartalet 


Telefon: 22 33 00 97 - Faks: 2241 4210 
E-post: tinging(Qdagogtid.no 


www.omegadesign,no  —. 

Anoncetoj 


Utdeling av Esperanto-nytt 


KAN DU HELPE oss med d fa delt ut Esperanto-nytt? Vi lager den forst og fremst for 
a bringe nyheter om anvendelsen av esperanto rundt om i verden, for 4 vise at spraket 
finnes og fungerer. Fremdeles treffer vi folk som tror esperanto er utdodd, og blant 
yngre mennesker er det mange som aldri har hort om det i det hele tatt. Dette kan vi 
rette pa ved 4 fa spredd Esperanto-nytt, f.eks. til biblioteker, venteverelser, oppslagstav- 
ler (lag en lomme av plast eller kartong), kulturkurs, foreningslokaler osv. Eller ved sim- 
pelthen 4 vise/gi den til venner og naboer. 

Bestill en bunke fra oss. Se kontaktinformasjon side 2. NEL dekker portoen inntil 
videre (men tar ogsa gjerne imot bidrag). Portogrensene gar ved 50, 100, 350 og 1000 
gram. Ett eks. Esperanto-nytt veier lO gm, sa det vil passe a bestille f.eks. 4, 9, 33 eller 
95 eks. 

Vi har over 1500 eks. av nr 3/2002 til gratis utdeling, og slipper vi opp, trykker vi 
flere! Og vi har fremdeles flere hundre av nr 2/2002. 


Instruad-materialo el N.E-isto: kajero? 


Per Johan Krogstie (Hamar) trarigardis Norvega Esperantisto 1989 — 2002, kaj 
listigis ĉ. 45 instruajn artikolojn pri lingvaj aferoj. 

Li proponas ke ni kolektu ilin en kajero. 

Tion eblas fari per simpla fotokopiado — kaj la lastajn 6 jarkolektojn ni ankaŭ 
havas en komputila formo. 


Klubo Cent 


NEL dankas pro donacoj al Klubo Cent, subtene al la pli altkvalita presado de 
Norvega Esperantisto, responde al la alvoko de nia prezidanto (N. E-isto 5, p.3). 
Ni ricevis de Arne Olav Mjoen (300 kr.), de Lars Sandbakk (100 kr) kaj de du 


membroj kiuj volas esti anonimaj (po 100 kr.). 


Poŝtmarkoj 
Ni danke ricevis uzitajn poŝtmarkojn, favore al la ekonomio de Norvega 
Esperantisto, de Arne Olav Mjoen (Trondheim), Filip van Laenen (Berum) kaj 
Jean Amouroux (Francio). JHR 

Returadresse: 


B-BLAD 


Norvega Esperantisto 
Olaf Schous vei 18 
0572 Oslo 


Se ruĝa kruco en la kadro, 
vi ne pagis vian kotizon por 2002 


KONSTANTAJ SCIIGOJ 


Norvega informbroŝuro 
Esperanto — spriket uten grenser. Plen- 
kolora kaj grafike modernstila. 
Formato A4 trionigita (sama kiel la 5- 
lingva kaj la Unesko-broŝuro). 

Lokaj grupoj kaj informemuloj 
mendu stoketon. Ni ne postulas ke vi 
mem pagu la afrankon (sed ni ne rifu- 
zos kontribuojn al la elspezoj). 


Cu vi estas 
kaŝesperantisto? 
ANSTATAŬ (aŭ aldone al) verda 
stelo sur via vesto, kial ne fiksi glu- 
markon sur via sako aŭ via teko aŭ via 

pordo? Ni havas ruĝajn 4 x 7 cm. 
Ni vendas por po 1 kr. « afranko. 
Videbligu Esperanton! (Ĉu vi povas legi ĉi tion?) 


Retpoŝtuloj! E-post-folk! 
€ VI havas retpoŝtan adreson, sed ne anas en la 


Lo 


informlisto de NEL, nel-inform? Anoncu vin 

al nel-inform-admOnvg.ntnu.no (nur por 
membroj de NEL!). Por registriĝi kaj rapide ricev- 
adi aktualajn informojn kaj proponojn pri NEL kaj 


Esperanto. 


Por diskutoj ni starigis alian liston, nel-diskut, 
kiu estas malferma por ĉiuj interesiĝantoj. Por aliĝi, 
skribu al nel-diskut-subscribeQyahoogroups.com 

La nje-listo estas informa kaj diskuta forumo por la 
membroj de NJE. Por aliĝi sendu retpoŝtan mesaĝon pri tio 


al nje-listestroOnvg.ntnu.no. 


En internaciaj kunvenoj 
ĈU VI havas aliron al internacia kon- 
ferenco aŭ festivalo? Disdonu nian 5- 
lingvan informbroŝuron! Petu stok- 
(et)on de nia oficejo. 


«Ĝisdate pri Esperanto» 
Baza informaro de UEA 


NOVA ELDONO (februaro 2002) de 
la baza informaro de UEA pri 
Esperanto en la mondo (3 p. A4, ankaŭ 
elektronike) haveblas en Esperanto kaj 
norvega bokmil. Ĝi estas utila helpilo 
por verkado de gazet-artikol-(et)oj kaj 
alia inform-ado. 

Mendu ĝin de nia oficejo! 


